মাধবপুর প্রতিনিধি ॥ মাধবপুরে মদ খেয়ে মাতলামীর অভিযোগে এক মাতালকে এক মাসের কারাদণ্ড দিয়েছে ভ্রাম্যমান আদালত। দণ্ডপ্রাপ্ত মাতালের নাম উজ্জল গোপ (৫০)। তিনি আদাঐর গ্রামের মৃত জয়কুমার গোপের ছেলে। পুলিশ সূত্রে জানা গেছে-উজ্জল গোপ আদাঐর গ্রামে মদ খেয়ে মাতলামী করছিল। এ খবর পেয়ে মাধবপুর থানার এসআই মমিনুল ইসলাম তাকে গ্রেফতার করে থানায় নিয়ে আসেন। গতকাল বৃহস্পতিবার দুপুরে উজ্জল গোপকে উপজেলা নির্বাহী কর্মকর্তার কার্যালয়ে হাজির করা হয়। সেখানে ভ্রাম্যমান আদালত স্থাপন করে তাকে এক মাসের কারাদণ্ড প্রদান করেন নির্বাহী ম্যাজিস্ট্রেট ও উপজেলা নির্বাহী কর্মকর্তা।